AIŠKINAMASIS RAŠTAS

Dėl savivaldybės turto perdavimo uždarajai akcinei bendrovei „Molėtų švara“ pagal turto patikėjimo sutartį

1. Parengto tarybos sprendimo projekto tikslai ir uždaviniai:

Tikslas – perduoti uždarajai akcinei bendrovei „Molėtų švara“ (toliau – Bendrovė) pagal turto patikėjimo sutartį 10 (dešimčiai) metų savivaldybės savarankiškosios funkcijos – komunalinių atliekų tvarkymo sistemų diegimo, antrinių žaliavų surinkimo ir perdirbimo organizavimo – įgyvendinimui Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą turtą.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Bendrovei perdavus sprendime nurodytą turtą pagal turto patikėjimo sutartį, turtas bus tinkamai apskaitytas, naudojamas pagal paskirtį ir prižiūrimas.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybės turto pripažinimo nereikalingu arba netinkamu (negalimu) naudoti komisijos nereikalingo arba netinkamo (negalimo) naudoti ilgalaikio materialiojo ir nematerialiojo turto, trumpalaikio turto apžiūros aktą Nr. T21-15 turtas pripažintas nereikalingu administracijos veiklai ir pateiktas siūlymas direktoriui dėl turto naudojimo. Molėtų rajono savivaldybės administracijos direktoriaus 2018 m. birželio 29 d. įsakymu Nr. B6-557 „Dėl savivaldybės turto pripažinimo nereikalingu arba netinkamu (negalimu) Molėtų rajono savivaldybės funkcijoms vykdyti“ turtas pripažintas nereikalingu ir siūlymas Molėtų rajono savivaldybės tarybai perduoti UAB “Molėtų švara“ pagal panaudos sutartį.

2023 m. kovo 13 d. gavus iš UAB „Molėtų švara“ raštą „Dėl 2018 m. liepos 5 d. Molėtų rajono savivaldybės turto panaudos sutarties nutraukimo ir turto perdavimo pagal patikėjimo sutartį“, kuriame prašoma turtą perduoti pagal patikėjimo sutartį savivaldybės savarankiškosios funkcijos vykdymui, administracija paruošė sprendimo projektą.